Bybelskool » PSALM 22
22:1 Vir die musiekleier. Op "Die rooi takbok van die dagbreek". 'n Psalm. Van Dawid.
4 U is tog die Heilige,
en van die horings van buffels.
U het my geantwoord.
30 Ja, voor Hom al almal
Hy het dit gedoen. (2020-vertaling).
Onthou dat hierdie Psalm verband hou met Psalm 17. Die twee Psalms vorm die derde konsentriese sirkel rondom Psalm 19 en gaan oor die feit dat God die gebed van die hulpeloses nie verontagsaam nie. Psalm 17 bid om verlossing op grond van God se regverdige karakter. Psalm 22 bid nie net om verlossing nie, maar loof God vir die verlossing wat Hy gebring het.
In pynlike metafore beskryf Dawid sy smart en lyding, waarin 'n mens natuurlik nie anders kan as om die kruisigingstoneel van Jesus te herken nie … maar probeer om dit eers net met Dawid te verbind (vers 13-19).
Die vyande is soos 'n trop beeste wat hom toestaan. Soos 'n trop oop-bek leeus storm hulle op hom af. Hy is soos uitgestorte water wat in die sand verdwyn, sy bene val uitmekaar, sy hart smelt weg uit sy binneste, sy tong kleef aan sy verhemelte … hy is soos iemand wat dood is. Soos 'n trop honde omsingel hulle hom, en soos 'n trop misdadigers sak hulle op hom toe.
Let op hoe die klag in die eerste deel opgevolg word in hierdie deel van die Psalmdeur 'n belydenis van vertroue. Dat jy soos Dawid niks van die detail van jou krisis hoef weg te steek nie. "Wees daarom nie ver van my af nie!" Al is ek soos uitgestorte water wat in die sand verdwyn. Al val my bene uitmekaar. Al smelt my hart weg uit my binneste. Al kleef my tong aan my verhemelte. Steek niks weg vir die Here nie en vra vir sy ingrype. Hy pleit dat God hom sal red. Van die honde, die leeus en die wilde beeste wat hom toestaan.
Maar, onthou ook, die Psalm is ook Messiaans. En dit is verstommend om in die verloop van die Psalm eintlik die hele evangelie van Jesus Christus te hoor, selfs die verwagting van die universele impak van Sy boodskap. Lees weer vers 13-19 asof dit deur Jesus aan die kruis gesê is, en aanbid Hom vir die pyn wat Hy bereid was om vir ons te vat …
Die wending in die Psalm kom met die belydenis dat die Here sy gebed verhoor het (vers 22b). En is Dawid se eerste reaksie om vir die gemeente te vertel wat hy deurgemaak het (vers 23).
Mensig! Dit is darem 'n Psalm dié! Van die beste digkuns ooit! En die vergesigte van Dawid, wat die grense van sy eie beperktheid en dié van sy geloofsgemeenskap, trouens van sy volk en tyd oorspoel … jô, dit maak my opgewonde!
'n Mens hoor duidelik in Psalm 22 die lyding, kruisiging en opstanding van Jesus. Dit is 'n onvergelyklike Messiaanse Psalm wat in die detail van Jesus se lewe vervul is. Maar onthou dat dit ook 'n Psalm van Dawid is, en dat dit in die eerste plek vir hom in sy lewe betekenis gehad het. Dit is ook 'n lied wat in die liturgie gebruik is. Daarom ook 'n lied vir jou.